પોલીસ સૂત્રોએ જણાવ્યું હતું કે, મેતા ખંભાળિયામાં જાદવ મંગાભાઈ પરમાર ઉંમર વર્ષ 80 જાતે કોળી પટેલ ગોધાણી દાદાની વાડીએ રહીને મંદિરમાં સેવા પૂજા કરે છે. વહેલી સવારે જાહેર થયેલા બનાવમાં ચાર શખ્સો રાત્રીના સમયે મંદિર ખાતે ધસી આવ્યા હતા અને સેવા-પૂજા સ્થળના નકુચા તોડી અંદર ઘૂસીને પૂજારીને છરી બતાવી માર મારી ખાટલા સાથે બાંધી દીધા હતા. ત્યારબાદ મંદિરમાંથી સોનાનો એક મુગટ, ચાંદીનો એક મુગટ, એક સોનાનો હાર, મંદિરની 16000ની રોકડ તથા ખીસ્સામાં રાખેલ 4500 રોકડની લૂંટ ચલાવી ચારેય શખ્સો નાસી છૂટયા હતા. ફરિયાદના આધારે પોલીસે ગુનો નોંધી વધુ તપાસ હાથ ધરી છે.